खबरें फटाफट
बेटी बचाओ, बेटी पढ़ाओ का दिया संदेश
जटनंगला| गांवके महाराजा सूरजमल उच्च माध्यमिक स्कूल में चल रहे पांच दिवसीय समाजोपयोगी उत्पादक कार्य शिविर का मंगलवार को समापन हो गया। इस अवसर पर आयोजित बौद्धिक संगोष्ठी में बेटी बचाओ बेटी पढ़ाओ का संदेश दिया गया। कार्यक्रम में प्रधानाचार्य देवी सिंह डागुर, भूर सिंह चौधरी, कुम्हेर सिंह, विनोद सिंह, कमल सिंह, प्रमोद डागुर, जगमोहनसिंह आदि ने भी विचार व्यक्त किए।
कन्याभ्रूण हत्या रोकने के लिए सरकार उचित कदम उठाए
हिंडौनग्रामीण | ग्रामविकास समिति खेडली गुर्जर के अध्यक्ष पुखराज गुर्जर ने कन्या भ्रूण हत्या रोकने के लिए मुख्यमंत्री को पत्र भेजकर सरकार की ओर से उचित कदम उठाए जाने की मांग की है। मुख्यमंत्री को भेजे पत्र में उल्लेख किया कि कन्या भ्रूण हत्या रोकने के लिए सरकार को बालिकाओं के लिए विशेष प्रोत्साहन योजना चलाई जानी चाहिए। एक ओर सरकार कई कार्यों में करोड़ों रुपए की बर्बादी करती हैं तो दूसरी ओर सरकारी योजनाओं का लाभ जरूरतमंद लोगों को नहीं मिल पाता है। उन्होंने बताया कि बालिकाओं के लिए प्रतिमाह 500 रुपए दिए जाने की योजना शुरु की जानी चाहिए। इसके अलावा पारिवारिक रुप से बालिकाओं के लिए पोषाहार दिए जाने की योजना शुरु की जानी चाहिए ताकि लोग बालक और बालिकाओं में अंतर नहीं समझे और कन्या भ्रूण हत्या में कमी सके। इसके अलावा स्कूलों में वितरण किए जाने वाले पोषाहार पर भी निगरानी रखे जाने की सरकार से मांग की गई है। बताया कि मिड डे मील योजना के तहत बच्चों को दिए जाने वाले पोषाहार में कई स्थानों पर अनियमितता बरती जा रही है और बच्चों को मीनू के अनुसार पोषाहार नहीं मिल रहा है।
चायबेचते वेंडर गिरफ्तार
हिंडौनग्रामीण | आरपीएफने श्रीमहावीरजी रेलवे स्टेशन पर अवैध रुप से चाय बेचते हुए एक वेंडर को गिरफ्तार किया है। आरपीएफ चौकी प्रभारी डीपी सिंह ने बताया कि सनेट के बबलू को श्रीमहावीरजी रेल स्टेशन पर चाय बेचते हुए गिरफ्तार किया गया है।
मासलपुरमें गोशाला खुलवाई जाए
करौली| विश्वहिन्दू परिषद के पदाधिकारियों ने कलेक्टर को ज्ञापन देकर मासलपुर तहसील में आवारा घूम रही गायों के लिए गौशाला खुलवाए जाने की मांग की है। विहिप अध्यक्ष महामंत्री ने ज्ञापन में उल्लेख किया कि मासलपुर कस्बा सहित खेडिय़ा, नरायणा, भावली गांव में सैकड़ों की संख्या में आवारा गायें घूम रही हैं जो किसानों की फसल को नुकसान पहुंचा रही हैं। इससे आक्रोशित किसान गायों की बेरहमी से पिटाई कर रहे हैं। उन्होंने जिला प्रशासन से मासलपुर तहसीलदार से क्षेत्र में गौशाला के लिए सरकारी जमीन आवंटित कराकर गौशाला खुलवाने की मांग की है जिससे आवारा घूम रही गायों को उसमें रखा जा सके।
पुलियाखुलवाई जाए
करौली| करौलीनगरपरिषद के वार्ड-4 के पार्षद बहादुर माली ने कलेक्टर को ज्ञापन देकर पुरानी ट्रक यूनियन स्थित शिव कॉलोनी के मुख्य प्रवेश द्वार पर बंद की गई वर्षाे पुरानी पुलिया को खुलवाए जाने की मांग की है। पार्षद ने बताया कि एनएच 11बी निर्माण कार्य के दौरान उक्त पुलिया को बंद कर दिया है। जिससे शिव कॉलोनी में रहने वाले लोगों के इस्तेमाली पानी बरसाती पानी का निकास बंद हो गया है। जिससे अब पानी आम रास्तों में भर रहा है। आम रास्ते में पानी जमा होने से लोगों को आवामगन में परेशानी हो रही है।
kas_Deva hin_Deva hin_Deva hin_Deva hin_Deva hin_Deva hin_Deva mai_Deva hin_Deva bho_Deva hin_Deva